Na temelju članka 107. stavka 9., članka 118. stavka 2. podstavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10.-ispr., 90/11., 16/12., 86/12., 94/13., 152/14., 7/17., 68/18. 98/19 i 64/20) i članka 60. Statuta Osnovne škole Trstenik, Školski odbor Osnovne škole Trstenik na svojoj sjednici održanoj dana 17. srpnja 2020. godine donosi

**PRAVILNIK O IZMJENAMA I DOPUNAMA PRAVILNIKA**

**O POSTUPKU ZAPOŠLJAVANJA TE PROCJENI I VREDNOVANJU KANDIDATA ZA ZAPOŠLJAVANJE**

**Članak 1.**

U Pravilniku o postupku zapošljavanja te procjeni i vrednovanju kandidata za zapošljavanje KLASA: 011-03/19-01/2, URBROJ: 2181-61-01-19-1 od 13. svibnja 2019. naslov iznad članka 7. mijenja se i glasi:

**''Prijava potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije''**

Članak 7. mijenja se i glasi:

''(1) Prije raspisivanja natječaja Škola je, na propisanom obrascu, u obvezi izvršiti prijavu potrebe za radnikom Upravnom odjelu za prosvjetu, kulturu, tehničku kulturu i sport Splitsko-dalmatinske županije (u daljnjem tekstu: Upravni odjel).

(2) Nakon što Upravni odjel obavijesti Školu da u evidenciji nema odgovarajuće osobe za popunu upražnjenog radnog mjesta Škola može raspisati natječaj odnosno nakon što se Škola pisano očituje o razlozima zbog kojih nije primljena upućena osoba.''

**Članak 2.**

U članku 9. stavku 3. točki 4. iza riječi ''dana'' dodaju se riječi: ''na dan raspisivanja natječaja''.

**Članak 3.**

U članku 14. stavku 7. iza riječi kandidat dodaju se riječi: ''ili ako samo jedan od prijavljenih kandidata ispunjava uvjete natječaja,''.

**Članak 4.**

Naslov iznad članka 22. mijenja se i glasi:

**''Procjena i vrednovanje kandidata upućenih od Upravnog odjela''**

U članku 22. stavcima 1., 2., 4. i 5. riječi ''Ured'' u određenom padežu zamjenjuju se riječima ''Upravni odjel'' u odgovarajućem padežu.

**Članak 5.**

Članak 27. mijenja se i glasi:

''Ovaj Pravilnik stupa na snagu dan nakon dana objave na oglasnoj ploči Škole.

Ovaj Pravilnik objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije, te će se objaviti na javno dostupnoj mrežnoj stranici Škole u roku od osam (8) dana od dana stupanja na snagu.''

**Članak 6.**

Ovaj Pravilnik o izmjenama i dopunama Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) stupa na snagu dan nakon dana objave na oglasnoj ploči Škole.

Ovaj Pravilnik objavljuje se na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko-dalmatinske županije, te će se objaviti na javno dostupnoj mrežnoj stranici Škole u roku od osam (8) dana od dana stupanja na snagu.

KLASA: 011-03/20-01/2

URBROJ: 2181-61-01-20-1

Split, 17. srpnja 2020.g.

Predsjednica Školskog odbora:

Nataša Hržić

Na ovaj Pravilnik Upravni odjel za prosvjetu, kulturu, tehničku kulturu i sport Splitsko-dalmatinskežupanijedao je suglasnost dana 25. kolovoza 2020. g. u skladu s člankom 107. stavak 9. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10-ispr., 90/11, 16/12, 86/12, 94/13, 136/14 - RUSRH, 152/14, 7/17, 68/18, 98/19 i 64/20).

Pravilnik je objavljen na oglasnoj ploči Škole dana 25. kolovoza 2020.g. i stupio je na snagu dana 26. kolovoza 2020. g.

Ravnateljica:

Antonela Petrić, dipl. uč.

\_\_\_\_\_